cyanic-selkie/wikianc huggingface dataset:
Fjellseter-affæren
Fjellseter-affæren eller Fjeldsæter-affæren er ettertidens betegnelse på et sammenstøt mellom streikende og streikebrytere på Fjellseter utenfor Trondheim i 1924.
Under de bitre streikekampene og lockouten var streikebryterne forhatt blant mange, og kampen mot streikebryteriet gikk noen ganger på nevene løs. På Fjellseter tok streikende arbeidere seg inn på en fest streikebryterne prøvde å avvikle. Det endte med håndgemeng og politiuttrykning.
Etter sammenstøtet ble det reist tiltale mot flere av de involverte. To av de mest sentrale var Gottfred Gerhardsen og Hjalmar Dyrendahl. Gerhardsen var formann i byens samorganisasjon, og hørte politisk hjemme i NKP. Dyrendahl var AP-mann.
Begge ble dømt til ett års fengsel og ti års tap av statsborgerlige rettigheter. Dyrendahl som arbeidet i Posten mistet jobben.
Da dommene ble kjent i januar 1925 var reaksjonene sterke i Trondheim: Samorganisasjonen, DNA og NKP gikk sammen om å organisere protester. Trondheimsarbeiderne streiket, i en dags aksjon som nærmet seg generalstreik. Det var demonstrasjonstog og taler av APs Martin Tranmæl og NKPs Sverre Støstad.
AP-ungdommen viste senere sin forakt for hele dommen da de valgte Dyrendahl til ny formann i Venstrekommunistisk Ungdomsfylking mens han sonet sin fengselsstraff. VKU-landsmøtet fulgte opp valget ved å sende ham en varm hilsen i fengselet. Både Dyrendahl og Gerhardsen fikk tilbake sine statsborgerlige rettigheter av arbeiderregjeringen i 1928.
Sportsåret 1894
Sportsåret 1894 er en oversikt over hendelser, resultater, fødte og avdøde personer med tilknytning til sport i 1894.
Dødsfall
…
Central-linjen
Central-linjen er en linje i Londons undergrunnsbane. Den går på dypt nivå fra øst til vest gjennom London, og er undergrunnsnettets lengste linje. Før strekningen fra Epping til Ongar ble stengt var Ongar undergrunnsstasjon den stasjonen som lå lengst fra London sentrum. Linjen er markert med rød farge på undergrunnskartet.
Den eldste delen av linjen, fra Shepherd's Bush til Bank, følger det sammenhengende gateløpet over bakken; Holland Park Avenue – Bayswater Road – Oxford Street – New Oxford Street – High Holborn – Holborn- Holborn Viaduct – Newgate Street – Cheapside – Poultry.
Historie
Linjen ble først åpnet under navnet Central London Railway i 1900. Den gikk da mellom Shepherd's Bush og Bank. I 1908 ble den utvidet vestover til Wood Lane Exhibition, en stasjon som ble opprettet i forbindelse med den fransk-britiske utstillingen som ble arrangert det året. Østover ble den utvidet til Liverpool Street i 1923.
Nye utvidelser fulgte i 1930-årene, og videre arbeid pågikk ved utbruddet av andre verdenskrig. En uferdig tunnel ble da brukt som ammuniasjonsfabrikk, ettersom den var meget godt beskyttet mot bombing. Denne seksjonen ble åpnet i 1947.
Central-linjen var den første som innførte regelmessige høytalermeldinger om neste stoppested og hvilke linjer man eventuelt kan bytte til der. Annonseringene er ferdiginnspilt og blir automatisk sendt over høytaleranlegget på riktig sted.
Strekningen mellom Epping og Ongar ble nedlagt i 1994. Den hadde aldri vært betjent av normalt trafikk, og den eneste årsaken til at den eksisterte var at det ved Ongar lå en stor bunker som skulle brukes av myndighetene i tilfelle krig. Denne ble nedlagt i 1994, og det var da ikke lenger behov for strekningen.
25. januar 2003 sporet et tog av ved Chancery Lane, etter at en trekkmotor falt av og havnet på sporet. 32 passasjerer ble skadet. Hele linjen ble stengt inntil man hadde funnet årsaken til at motoren falt av og gjort utbedringer på materiellet. I mars 2003 var et begrenset tilbud i drift, og i løpet av april kom linjen i full drift igjen.
Stasjoner
Fra vest mot øst
West Ruislip-grenen
Grenen slutter seg til hovedlinjen ved North Acton
Ealing Broadway-grenen
Grenen slutter seg til hovedlinjen ved North Acton
Hovedlinjen
Linjen deles i to grener etter Leytonstone
Woodford-grenen
Ved Grange Hill krysser linjen grensen mellom Stor-London og Essex
Endestasjon: Woodford
Ongar-grenen
Mellom Woodford og Buckhurst Hill krysses grensen mellom Stor-London og Essex
Tre ytterligere stasjoner ble tidligere betjent med ekstratog, men er nå nedlagt
Upolitisk liste for Fjellværøy/Ulvøy
Upolitisk liste for Fjellværøy/Ulvøy (eller Øylista) var et politisk parti som stilte til valg i Hitra kommune til kommunestyrevalget i 1983 og i 1987.
Øylista hadde en viktig politisk sak; at Hitra kommune skulle prioritere Fjellværøyforbindelsen foran Hitratunnelen i byggeprosjektet Fastlandsforbindelsen Hitra–Frøya. Partiet kom til politisk makt allerede ved første valg, og fikk valgt inn tre representanter i kommunestyret. Sammen med en annen upolitisk liste sine to representanter var det nok til å tippe den politiske vekta. Listene samarbeidet med Arbeiderpartiet, Rød Valgallianse, Sosialistisk Venstreparti og Fremskrittspartiet, noe som sikret Arbeiderpartiet ordførervervet, og avtalen banet veien for Helge Jektvik som Hitra-ordfører, første Ap-ordfører i Hitra siden kommunesammenslåingen i 1964. I bytte gav Arbeiderpartiet sin støtte til de upolitiske listenes prioriteringer for Fastlandsforbindelsen Hitra–Frøya. Samarbeidet varte perioden ut.
Ved kommunestyrevalget i 1987 fikk Øylista inn to representanter i kommunestyret, men hadde allerede oppnådd sine politiske målsetninger. Øylista la seg ned før kommunestyrevalget i 1991.
Ultimatum til jorden
Ultimatum til jorden (originaltittel The Day the Earth Stood Still, også kjent som Farewell to the Master og Journey to the World) er en amerikansk science fiction-film fra 1951 utgitt av 20th Century Fox. Filmen er produsert av Julian Blaustein og regissert av Robert Wise. Michael Rennie, Patricia Neal, Billy Gray, Hugh Marlowe og Sam Jaffe gestalter hovedrollene. Manuset ble skrevet av Edmund H. North og er basert på Harry Bates' science fiction-novelle «Farewell to the Master» fra 1940. Lydsporet ble komponert av Bernard Herrmann.
I Ultimatum til jorden kommer et humanoid romvesen som heter Klaatu til jorden. Han har selskap av en høy robot, Gort. Klaatu og Gort må dele en viktig beskjed som kan ha mye å si for menneskehetens fremtid.
Filmen ble innlemmet i National Film Registry i 1995, et utvalg av filmer til bevaring i det amerikanske nasjonalbiblioteket Library of Congress, filmer som regnes som «kulturelt, historisk og estetisk betydningsfulle». Det amerikanske filminstituttet (AFI) har kåret filmen til tidenes 82. beste spenningsfilm fra USA.
Nyinnspillingen The Day the Earth Stood Still ble utgitt i 2008 med Keanu Reeves og Jennifer Connelly i hovedrollene.
Handling
Klaatu (Michael Rennie), et høflig, menneskelikt romvesen, ankommer jorden med et viktig budskap. Flankert av sin ikke fullt så vennlige robot Gort, forsøker Klaatu å komme i kontakt med verdens ledere, men blir selvsagt skutt ned på flekken. Etter et kort besøk på et sykehus, endrer Klaatu taktikk og søker kontakt med folkedypet i stedet. Han blir venn med alenemoren Helen (Patricia Neal) og hennes sønn Bobby, men stadig vekk legges det kjelker i veien for det noe Messias-aktige romvesenet som i tillegg tar dekknavnet «Mr. Carpenter». Heldigvis finnes det håp i form av vitenskapsmannen Barnhardt (Sam Jaffe).
Torrinha
Torrinha er en kommune i delstaten São Paulo i sørøstregionen av Brasil.
Grunewaldsee
Grunewaldsee er en del av tunneldalen og rekreasjonsområdet Grunewaldseenkette.
Joseph Devine
Joseph Devine (født 7. august 1937 i Kirkintilloch, East Dunbartonshire, død 23. mai 2019 i University Hospital Wishaw) var tidligere biskop for Motherwell bispedømme i Skottland.
Bakgrunn
Han ble ordinert til prest 29. juni 1960 på Scots College i Roma. Han tok filosofisk doktorgrad i 1964 ved det pavelige universitetet Gregoriana i Roma.
Han var privatsekretær for erkebiskop James Scanlan i Glasgow erkebispedømme i årene 1964-65. Han var deretter hjelpeprest ved St. Robert Bellarmine, i Glasgow (1965-67) og ved St. Joseph's, Helensburgh (1967-72). Han var deretter i staben ved presteseminaret St. Peter's College, Cardross (1967-74).
Han var deretter episkopal vikar ved legapostolatet fra 1974 til 1983.
Biskop
Han ble utnevnt til hjelpebiskop 5. mai 1977, da han var 39 år gammel. Han ble ordinert til biskop av erkebiskop Thomas Joseph Winning av Glasgow i St. Francis' kirke i Glasgow 31. mai 1977. 13. mai 1983 ble han overført til Motherwell som biskop av Motherwell.
Han søkte avskjed 7. august 2012, på sin 75-årsdag, i henhold til kirkeretten. Denne ble innvilget 30. mai 2013, og han gikk av denne dagen.
Episkopalgenealogi
Hans episkopalgenealogi er:
Michthisoma
Michthisoma er en slekt av biller som tilhører den artsrike underfamilien Cerambycinae i familien trebukker (Cerambycidae). Slekten omfatter bare én kjent art.
Utbredelse
Arten lever i det sørøstlige USA (Nord-Carolina, Georgia).
Systematisk inndeling
Slektslisten følger. Gruppen blir noen ganger plassert i underfamilien Spondylidinae.
Aloha Oe
Aloha Oe er en amerikansk stumfilm fra 1915.
Handling
Advokaten David Harmon vinner en viktig rettssak, men avslutter ofte dagene ved et snuskete vertshus. Forloveden hans sørger for at han får plass på et seilskip i et forsøk på å få ham til å slutte med alkoholen. men på sjøen ødelegger en storm hele skipet, og Harmon  blir dermed strandet på en tropisk øy. Der redder han datteren til en innfødt høvding, fra å bli ofret til lava-gudene. Sammen lever de en idyllisk tilværelse, i alle fall for en periode.
Sinus (konsertscene)
Sinus er et konsertsted i Bodø, som har sine lokaler i kjelleren til Stormen Konserthus. Sinus er underlagt Bodø kulturhus KF.
Etter at Bodøs rytmiske musikklubber Ad Lib, Bodø rockeklubb og Bodø viseklubb hadde arrangert sine konserter på flere forskjellige arenaer rundt i Bodø, kom de fram til at de ville ha et felles sted for å ha sine konserter. Etter forhandlinger med byens utesteder, ble det første Sinus åpnet i kjelleren på Sjøhuset i Sjøgt. 23 i 1983. Her arrangerte de nevnte klubbene sine konserter fram til Sinus ble flyttet til Storgata 13, Gustav Moe-gården i 1992. Etter ar Stormen åpnet i 2014 fikk Sinus sine nåværende lokaler i Storgt. 7.
Stedet fikk ikke noen større organisering før på 90-tallet hvor et styre ble opprettet av representanter fra klubbene. Før den tid hadde det vært først til mølla-prinsippet som gjaldt. Dette kunne ikke fungere i lengden, og spesielt ikke når aktivitetsnivået økte.
Sinus er i dag en av landets eldste steder med kontinuerlig drift av rytmisk musikk, og har hatt konserter med de fleste artistene som har turnert i Norge. I dag er det i all hovedsak Ad Lib, Bodø Bluesklubb, X Rockeklubb og Klubb Nødutgang som bruker lokalet.
Overton County
Overton County er et fylke i den amerikanske delstaten Tennessee.
Time Bandits
Time Bandits er en britisk fantasy-komedie og eventyrfilm fra 1981 produsert og regissert av Terry Gilliam. Filmen handler om den unge gutten Kevin. En kveld blir han kidnappet fra sitt soverom av en gruppe på seks dverger som akkurat før har stjålet et kart. Kartet er spesielt ved at det viser dører til tiden, et hull i universet av rom og tid. Herfra blir Kevin med på en eventyrlig reise til fjerne land og andre tidsepoker. Rollen som Kvevin spilles av Craig Warnock, mens sentrale biroller spilles av Sean Connery, John Cleese, Shelley Duvall, Ralph Richardson, Katherine Helmond, Ian Holm, Michael Palin, Peter Vaughn og David Warner.
Gilliam skrev manuskriptet sammen med tidligere Monty Python-medlem Michael Palin, som selv spiller flere roller i filmen.
Time Bandits ble godt mottatt av kritikerne, noe som gjenspeiles i at den har fått 89 % på Rotten Tomatoes.
Handling
Fortellingen begynner med en ung gutt ved navn Kevin som blir kidnappet fra sitt soverom av en gruppe på seks dverger som akkurat før har stjålet et kart. Kartet er spesielt ved at det viser dører til tiden, hull i universet av rom og tid. Kartet gir eieren ekstraordinær makt og tillater ham eller henne å hoppe fra en tidsalder til en annen gjennom tidsdørene. Dvergene stjal kartet fra «Det Øverste Vesen», tilsynelatende en tittel for Gud. Opprinnelig hadde de arbeidet for ham, hjalp til med skape medlemmer for plantenes kongerike i verden og universet.
Etter å ha blitt sendt til Det Øverste Vesens departement for reparasjoner som en straff for å formet en spesielt farlig tresort (det usette «lysrøde bunkadoo») beslutter dvergene å bruke kartet, som de hadde mottatt som hjelpemiddel når de reparerte tids og rom-strukturen, for å bli «stinkende rike» ved å bli de største tyvene gjennom alle tider. Imidlertid, «Kilde til Alt Ondt» (personifisert av skuespiller David Warner) er også på jakt etter kartet for å få kontroll over universet og bygge det om i sitt bilde.
Den lille gruppen av tyver fyker gjennom historien og stjeler alt de kan, hopper fra det Napoléons Italia til Robin Hoods (spilt av John Cleese) Sherwood-skogen til det mykenske Hellas hvor Kevin blir berget av den legendariske kongen Agamemnon (i Sean Connerys skikkelse) til RMS «Titanic» første og siste ferd tidlig på 1900-tallet.
Med uoppfordret hjelp fra Det Onde blir de overført til ‘Legendenes Tid’. Etter å ha vært innom et stort seilskip går reisen til ‘Festningen for Det Uendelige Mørke’ hvor de konfronterer Det Onde. Til tross for at de får hjelp fra ulike tider i menneskehetens historie havner tyvene i stadig verre vanskeligheter inntil Det Øverste Vesen kommer dem til hjelp, personifisert av en eldre herre i mørk dress, spilt av Ralph Richardson. Det Øverste Vesen rydder opp i alt «rotet» og sender Kevin tilbake til sitt hjem.
Filmen avslutter i en overraskende slutt da en del av rykende Onde ender opp i steikeovnen til Kevins foreldre. Kevin forsøker å advare foreldre ved å rope: «Mor, far! Ikke rør det! Det er Det Onde!» Men foreldrene hører ikke på sitt barn, rører på ovnen og den eksploderer. Etter at brannvesenet kommer og slukker brannen blunker en av dem til Kevin, og han ser akkurat ut som Agamemmnon. Så er Kevin igjen alene og spør de rykende søylene av det som var hans foreldre: «Mor? Far?»
Produksjon
De som har tittet gjennom hele navnlista til filmen vil oppdage at George Harrison er kreditert med «sang og annet materiale», skjønt filmmusikken og orkestrering er kreditert Mike Moran med Ray Cooper, Elton Johns trommeslager gjennom mange år, er produsent for all musikken. Harrison skrev faktisk sanger for filmen på forespørsmål fra medprodusent Denis O'Brien, men det var tilsynelatende uten Terry Gilliams vitende. Resultatet er at den eneste sangen fra Harrison, Dream Away, som han selv framfører, kan høres helt på slutten når filmen er ferdig og navnkrediteringen ruller over lerretet. Sangen ble forøvrige senere utgitt på Harrisons soloalbum Gone Troppo på hans eget plateselskap Dark Horse Records.
Time Bandits ble filmet ved Lee International Studios, Shepperton, Middlesex i England og på andre steder i England, Wales og i Marokko.
Besetning
Unge Kevin er spilt av Craig Warnock, som siden har blitt tangentspiller for nyveiv eller britpop-bandet These Animal Men og senere den tilsvarende gruppa Mo Solid Gold. Kenny Baker, kjent fra Star Wars, spiller en av dvergene, og dvergenes selvutnevnte leder, Randall, blir spilt av David Rappaport. Regissør Gilliam har kommentert at denne filmen var en av de sjeldne sjanser for seks dverger til faktisk å ha hovedroller istedenfor det vanlige arbeidet som små stuntmenn eller som endimensjonale monstre.
Dvergene henviser stadig til en annen dverg ved navn «Horseflesh» (= «Hestepølse») som tilsynelatende har dødd en gang for ikke lenge siden. I forordet til det utgitt manuskriptet nevner forfatterne at i et tidlig utkast inkluderte en figur ved dette navnet, men da de gjennomgikk manuskriptet ble forfatterne redde for at et antall på syv dverger ville gi dem juridiske problemer i USA og de drepte derfor figuren før filmens handling har startet. Til tross for dette var rollen gitt til Marcus Powell og han blir kreditert på rulleteksten helt til slutt til tross for at han egentlig aldri vises i filmen, skjønt man ser han svært kortvarig som en av Det Ondes lakeier.
High School Musical 3: Senior Year
High School Musical 3: Senior Year er en musikalsk familiekomedie og oppfølgeren til High School Musical 2 fra Walt Disney Pictures. Dette er den tredje filmen i High School Musical-serien.
Filmen kom på kino isteden for på fjernsyn (slik som den forrige).
Sammendrag
Basketball-teamet East High Wildcats møter motstanderen West High Knights i en finale. I en pause forsøker Troy (spilt av Zac Efron) å oppmuntre laget sitt, før han leder laget til seier. På festen etterpå diskuterer Troy og Gabriella deres fremtid, og den korte tiden de har igjen ved skolen. Senere ved skolen legger drama-læreren Darbus merke til mangelen på studenter som har meldt seg på til en musikal. Kelsi melder opp alle elevene i klassen sin, til resten av klassens store misnøye. Darbus kunngjør at showet har fått navnet "Senior Year" med fokus på fremtiden til studentene som går siste året ved skolen. Hun avslører at Sharpay, Ryan, Kelsi og Troy alle har blitt vurdert til et stipend ved Juilliard School, men bare en av dem kan få stipend. Sharpay blir desperat etter å få stipendet, vel vitende om at læreren kommer til å gi alle de beste sangene til Troy og Gabriella.
Troy ber Gabriella til en fest ved skolen, og hun lærer ham å danse vals. Taylor nekter Chads forsøk på å be henne til dansen. Men hun ombestemmer seg når Chad spør igjen foran alle elevene i en lunsj-pause. Elevene øver deretter til musikalen. Dagen etter øver Ryan og Kelsi på en sang, og Ryan ber Kelsi til skole-dansen. Tiara får vite at Gabriella har blitt akseptert til Stanford University. Hun og Sharpay overbeviser Troy om at han er det eneste som hindrer Gabriella i flytte for å begynne ved Stanford. Troy overbeviser Gabriella om at hun burde gripe muligheten, og hun reiser dit dagen etter. Troy og faren hans, Jack, krangler om hvilket college han burde begynne ved.
Musikkåret 915
Musikkåret 915 er en oversikt over hendelser, fødte og avdøde musikkpersonligheter i 915.
Gesche Joost
Gesche Joost (født 1974 i Kiel, Schleswig-Holstein) er en tysk professor i designvitenskap. Joost studerte ved Köln International School of Design fra 1996 til 2001 og ble i 2005 professor i designvitenskap ved Universität der Künste Berlin. Joost har i en kommentar til en tidligere Wikipedia-artikkel blant annet uttalt om seg selv at hun ikke er noen «internett-forsker», men en forsker av interaksjonen mellom menneske og maskin.
UGC 5101
UGC 5101 er en særegen galakse med en enkelt kjerne som ligger ca. 550 millioner lysår unna jorden i stjernebildet Store bjørn. På grunn av den ustrukturerte formen er den sannsynligvis resultat av en galaksekollisjon. Det er tenkt at UGC 5101 inneholder en aktiv galaksekjerne som ligger bak gassen og støvet rundt galaksekjernen.
Gesche Joost
Gesche Joost ble foran forbundsdagsvalget i 2013 utnevnt som medlem av kanslerkandidat Peer Steinbrücks kompetanseteam og med ansvar for forholdet mellom internett og samfunn.
Ingunn Lunde
Ingunn Lunde (født 1. februar 1969) er professor i russisk ved Universitetet i Bergen (2002–) og tidligere professor II ved Universitetet i Tromsø (2012–2019). Året 2014/15 var hun fellow ved Wissenschaftskolleg zu Berlin. Lunde har tidligere vært formann i Nordisk slavistforbund (2010-2013).
Lunde har utdanningen sin fra Bergen (UiB), Moskva og Bonn med hovedfag i russisk og gresk og latin som laveregradsfag fra 1994. Hun forsvarte dr.art.-graden i russisk i 1999 med avhandlingen «Verbal Celebrations: Kirill of Turov's Homiletic Rhetoric and its Byzantine Sources». Hun ledet de internasjonale forskningsprosjektene Landslide of the Norm (2005–2008) og Future of Russian (2008–2012). Hennes forskningsinteresser omfatter middelalderslavisk litteratur og kultur, russisk 1800- og 1900-tallslitteratur, og russisk språk og litteratur etter perestrojka. Lunde er grunnlegger og hovedredaktør av bokserien «Slavica Bergensia», medredaktør av tidsskriftet «Poljarnyj Vestnik» og Scando-Slavica. Blant hennes seneste utgivelser er bøkene Language on Display: Writers, Fiction and Linguistic Culture in Post-Soviet Russia (Edinburgh University Press 2018) og Fragmenter av fortid: Historiens rolle i russisk samtidslitteratur (Dreyers forlag 2019).
Ioana Papuc
Ioana Papuc (født 4. januar 1984) er en rumensk roer som spesialiserer seg i åtter. Under Sommer-OL 2012 i London representerte hun landet sitt, der hun ble nummer 4. Hun tok gull under Sommer-OL 2004 og bronse under Sommer-OL 2008.
Eigil Hesstvedt
Eigil Hesstvedt (født 16. september 1920, død 28. april 1979) var en norsk meteorolog og fekter.
Han var professor i meteorologi ved Universitetet i Oslo fra 1966. Han arbeidet først hovedsakelig med skyfysikk, bl.a. perlemorskyer og lysende nattskyer. Senere arbeidet han med problemer knyttet til atmosfærens kjemi og forurensning. Han hadde en rekke verv innen norsk og internasjonal meteorologi.
Han vant to NM-gull og 12 NM-medaljer i fekting med florett og sabel i perioden 1956–1969. Han ble nordisk mester i sabel i 1969.
Aleksej Poltoranin
Aleksej Jurjevitsj Poltoranin (russisk: Алексей Юрьевич Полторанин; født 29. april 1987) er en kasakhstansk tidligere langrennsløper.
Karriere
Poltoranin deltok under Vinter-OL i 2006 og 2010, i VM på ski i 2007, 2009, 2011 og 2013 og Tour de Ski 2007/08 og 2012/13.
Hans første verdenscupseier kom på 15 km klassisk i Davos 11. desember 2010. Han gikk på Kasakhstans lag som fikk en sjuendeplass i 4 x 10 km-stafett i VM 2007 og samme plassering ved sprintstafett i VM 2009. I Ski-VM 2013 ble det bronsemedalje på lagsprint, der han gikk sammen med Nikolaj Tsjebotko.
Dopingarrestasjon
Under VM 2019 i Seefeld ble han pågrepet, mistenkt for doping. Poltoranin fikk dermed ikke startet 15 km klassisk. Dagen etter ble det bekjentgjort at Poltoranin hadde innrømmet bloddoping. I et intervju med den kasakhstanske avisen Bnews 6. mars 2019 trakk Poltoranin tilståelsen tilbake. Han hevdet at han ble psykisk skadet av fengselsoppholdet, der han satt i isolasjon i en kald kjeller, og tilsto kun for å slippe ut og treffe familien.
SUDEP
SUDEP (Sudden Unexpected Death in Epilepsy) er en plutselig, uventet død av et menneske med epilepsi, som ellers er friske og hvor ingen av dødsårsak blir funnet. Årsaken til SUDEP er ukjent, men forskere begynner å få en bedre forståelse av dette.
Perry County (Tennessee)
Perry County er et fylke i den amerikanske delstaten Tennessee.
Sandnes Sparebank
Sandnes Sparebank (ose: SADG; stiftet 4. desember 1875) er en sparebank fra Sandnes, som er blant de ledende bankene i Rogaland med rundt 35,000 kunder, hvorav 3,000 næringslivskunder. Banken har hovedkontor i Havnespeilet i Rådhusgata 3 i Sandnes, og har avdelingskontor i Handelens hus i Kongsgata 10 i Stavanger. Tidligere hadde banken også et kontor i Oslo.
Historie
Banken ble stiftet 4. desember 1875 som konkurrent til Høyland Sparebank og forble en tradisjonell sparebank for personkunder i Stavanger/Sandnes fram til midten av 1990-årene. Banken har siden da vokst gjennom satsing på næringslivet og oppkjøp til å bli den tredje største aktøren i regionen.
Krimfjellene
Krimfjellene (russisk: Крымские Горы – Krymskije Gory, ukrainsk: Кримські Гори – Krymski Hory, krimtatarisk: Qırım dağları) er en fjellkjede som løper parallelt med sørøstkysten av Krim i Ukraina. Fjellene ligger mellom åtte og 13 km fra havet. I vest faller fjellene bratt mot Svartehavet, mens de i øst gradvis glir over i et steppe-landskap. Den høyeste toppen er Roman-Kosj med 1545 meter over havet.
Ingemar Thillberg
Ingemar Thillberg er en svensk tidligere fotballspiller. Thillberg spilte seriekamper for Malmö FF i 1951 og 1952.
Glitter (album)
Glitter er den japanske artisten Kayas første soloalbum, og ble utgitt 27. desember 2006.
Kaya er tidligere vokalist i gruppa Schwarz Stein og flere av sangene på albumet er skrevet av tidligere Schwarz Stein-medlem Hora, i tillegg til Kalm fra Velvet Eden. Alle sangtekstene er skrevet av Kaya.
Trabiju
Trabiju er en kommune i delstaten São Paulo i sørøstregionen av Brasil.
Manage
Manage er en kommune i provinsen Hainaut i Belgia. Kommunen består av fem delkommuner: Bellecourt, Bois-d'Haine, Fayt-lez-Manage, La Hestre og Manage. Kommunens rådhus ligger i Fayt-lez-Manage.
Dykkerklokke
En dykkerklokke er, i sin enkleste form, en beholder med en åpning i bunnen. Klokken vil inneholde luft også når den senkes ned i vann. Luften vil da ha det samme trykk som vannet utenfor klokken.
Historisk
I 1535 skapte og anvendte Guglielmo de Lorena hva som i dag anses for å være en moderne dykkerklokke.
De tidligste anvendelser var sannsynligvis kommersielle til svampe-fisking. En dykkerklokke ble brukt under bergingen av de fleste verdifulle kanoner fra det svenske krigsskipet Regalskipet «Vasa» en tid etter at det forliste i 1628.
I 1690 laget Edmund Halley planer for en dykkerklokke, som var i stand til lengre tids neddykning og som var utstyrt med et vindu med formål å gjøre undervannsundersøkelser. I Halleys dykkerklokke ble luften løpende utskiftet med luft fra tønner med «dykkerbelter» sendt fra havoverflaten.
Prinsippet bak dykkerklokken
Det grunnleggende prinsippet, som brukes både i gamle tradisjonelle dykkerklokker og i mer moderne, er at vanntrykket blir brukt til å skape et luftrom i en lukket klokke og at vannets trykk overføres til luftens trykk:
Dykkerklokken til venstre er fri av vannet (typisk vil den stå på et skip). Her er lufttrykket i klokken det samme som det omgivende lufttrykk (normalt omkring 1 atm.). Klokken i midten står med bunnen i vannoverflaten. Lufttrykket inne i klokken er stort sett som det omgivende lufttrykk, da vannflaten inne i klokken er på samme nivå, som vannoverflaten omkring klokken. Klokken lengst til høyre er derimot senket 10 meter ned i vannet.
Vannets trykk påvirker direkte luftens trykk og da vanntrykket her er 2 atm. og med bakgrunn i Boyles lov (som avledet sier at ) vil luftens volum være halvert. Grunnen til at dette lar seg gjøre er at alle øvrige sider av klokken er fullstendig lukket. Kun en enkelt åpning vil gjøre klokken begrenset anvendelig eller helt uanvendelig.
Moderne dykkerklokker
Moderne dykkerklokker kan ha mange forskjellige utforminger, alt etter deres formål og den dybde de skal anvendes på. Dykkerklokker inndeles i dag i lukkede og halv-lukkede (også kalt halv-åpne) samt åpne (også kalt dykker-kurv). En lukket dykkerklokke er lukket i hele dykkerens høyde, mens en halv-lukket kun er lukket i den øverste del. Her brukes komprimert luft for å utligne det økte trykk og dermed holde vannets overflate ved det lukkede roms underkant.
En åpen klokke har ikke noen klokkevirkning, men er kun en senkbar plattform. Klokkene er i nesten alle tilfelle ikke kun forsynt med en wire, for å heise klokken opp og ned med, men også en såkalt umbilical (betyr egentlig en navlestreng), som grunnleggende inneholder overflateforsynt luft, men også kan inneholde trykkmåler, kommunikasjon, bilder fra kameraer, strøm til lamper, hydraulikktrykk til verktøy, varmt vann osv.
Lukket klokke
En lukket klokke har en luke i bunnen og anvendes ved metningsdykking, hvor dykkeren er under trykk i lange perioder (opp til 4 uker). Klokken heises opp og tilkobles en luftsluse, hvor dykkeren så oppholder seg i en trykktank i de perioder, hvor denne ikke er i vannet. I bunnen av klokken er en luke som er lukket på alle andre tidspunkt enn når klokken er på arbeidsdybden, typisk fra 75 til 180 meter.
Halvlukket klokke
En halv-lukket klokke er åpen i bunnen. Klokken anvendes ved dykk hvor dykkeren for eksempel har med verktøy eller er iført tung utrustning med overflateforsyning. Den halv-lukkede klokke anvendes ved dykk fra 25 til 75 meter og er typisk utstyrt med lys, trykkmåler, nødluft og luftuttak for utligning av vannstand i klokken.
Den åpne klokke
Den åpne klokke er kun en kurv, med luftuttak til dykkerne. Den har ingen egentlig klokkevirkning, men kan ha lys og verktøyskurv, og eventuelt også nødluft til dykkerne.
Treleoparder
Treleoparder (Neofelis) er en slekt med mellomstore kattedyr og trolig søstergruppen til brølekattene (Panthera), som gruppen trolig splittet fra for omkring 6,4 millioner år siden. Sammen danner disse to slektene gruppen av store kattedyr (Pantherinae), basert på en rekke morfologiske fellestrekk og likheter i anatomien for vokalisering.
Biologi
Treleoparder er endemiske for Sørøst-Asia og trives i tett, tropisk regnskog, i høyder på opp mot 2 500 moh. De har flekkmønstret pels og er betydelig mindre enn brølekattene, men allikevel ganske store til kattedyr å være. Vekten utgjør normalt cirka 10–30 kg.
Treleopardene har relativt større hoggtenner, større gap og lengre hale enn andre nålevende kattedyr. De to artene har også adapsjoner som gjør dem spesielt godt egnet til å klatre og å bevege seg opp i trærne, ikke minst den lange halen som kattene bruker som balanseror.
Klassifisering
Det vitenskapelige slektsnavnet betyr «ny katt» og har trolig sammenheng med at dyra til å begynne med ble systematisert under slektsnavnet Felis, før man altså noe senere oppdaget at verken denne eller noen annen slekt passet. Senere har den danske forskeren og zoologen Per Christiansen påvist at treleoparder skiller seg klart fra alle andre kattedyr.
Treleopardene skiller seg klart fra brølekattene, både gjennom fysisk størrelse og morfologiske forskjeller i skallen, som forøvrig har en rekke likhetstrekk med de utdødde sabeltannkattene (Machairodontinae). Treleopardene har blant annet ualminnelig store dolkelignende hoggtenner i forhold til kroppsstørrelsen. Anatomiske særegenheter i leddene gjør disse kattene til ualminnelig gode klatrere, som trives oppe i greinverket. De to nålevende arter skilte trolig lag for omkring 1,4–2,86 millioner år siden.
Fylogeni
Fylogeni etter Johnson m. fl., 2006.
José de Jesus Calderón Frias
José de Jesus Calderón Frias (født 14. august 1985) er en panamansk‌ fotballspiller som spiller for den panamansk‌e klubben Unión Deportivo Universitario.
Landslaget
Han ble tatt ut i s tropp til VM i fotball 2018 i Russland.
Thomas J. Reese
Thomas J. Reese er en amerikansk jesuitt og katolsk prest som er kjent som forfatter og tidligere redaktør av det katolske ukemagasinet America.
Han fratrådte etter sju år som redaktør for America etter press fra Kongregasjonen for troslæren i Vatikanet, som hadde innsigelser mot en rekke redaksjonelle beslutninger Reese hadde tatt vedrørende saker som sølibatet og prestevielse av kvinner.
Etter et sabbatsår ved Santa Clara University ble han tilknyttet det katolske Woodstock Theological Center i Washington, D.C.
Kaleidoscope (Kaya)
«Kaleidoscope» er den japanske artisten Kayas første singel som soloartist og ble utgitt den 10. juli 2006.
Pickett County
Pickett County er et fylke i den amerikanske delstaten Tennessee.
The Search for Santa Paws
The Search for Santa Paws er en amerikansk-canadisk fantasy- og eventyrfilm fra 2010 som ble lansert rett på video. Den er en oppfølger til Santa Buddies og er en spin-off fra Air Buddies-serien (figurene «Buddies» er ikke i denne filem), og den 10. filmen totalt fra Air Bud franchisen.
The Search for Santa Paws er en familiefilm om en hund som kommer bort fra sin beste venn (julenissen). Den lille hunden støter på stakkars Quinn og hun tar med seg inn på barnehjemmet der det er en jente som ikke tror på julen ved navn Will.
Tremembé
Tremembé er en kommune i delstaten São Paulo i sørøstregionen av Brasil.
Karl Arnold
Karl Arnold er navnet til flere personer:
Masquerade
«Masquerade» er den japanske artisten Kayas andre singel som soloartist, og ble utgitt den 18. september 2006.
Henry Rosengren
Henry Rosengren var en svensk fotballspiller. Rosengren, som var keeper, spilte seriekamper for Malmö FF i 1932 og 1933.
Forvaltningsfellesskapet Sebnitz
Forvaltningsfellesskapet Sebnitz er et tidligere forvaltningsfellesskap i Fristaten Sachsen med sete i Sebnitz som ble opprettet i 1994 av 3 kommuner Landkreis Sächsische Schweiz. Det fortsatte å eksistere innenfor den østlige delen av Landkreis Sächsische Schweiz-Osterzgebirge frem til 1. oktober 2012.
Forvaltningsfellesskapet ligger i den østlige delen av kretsen, øst for kretsbyen Pirna, langs grensen til Tsjekkia. Størstedelen av kommunen befinner seg i Nasjionalparken Sächsische Schweiz Det befinner seg langs elven Elben på grensen til Sächsischen Schweiz. Elvene Sebnitz og Kirnitzsch flyter gjennom fellesskapet.
I 1998 ble medlemskommunen Hinterhermsdorf innlemmet i Sebnitz gjennom kommunesammenslåinger.
Fellesskapet bestod deretter av de to kommunene Sebnitz og Kirnitzschtal. Den 1. oktober 2012 ble Kirnitzschal innlemmet i Sebnitz, og fellesskapet opphørte dermed å eksistere.
Fellesskapet hadde 10 848 innbyggere (31.12.2008).
Stefan V
Stefan V (VI) (født i Roma, død 14. september 891 i Roma) var pave fra 885 og til sin død.
Tellemåte
En alternativ tellemåte medtar den prest som ble valgt til pave men ikke ble bispeviet innen han døde. Anerkjenner man denne, må man medtelle ham som for eksempel Stefan (II)/Stefan II. I faglitteraturen unngår man feilidentifisering ved å regne de påfølgende paver med det alternative tallet i parentes.
Bakgrunn
Hans far Hadrian, som tilhørte det romerske aristokrati, sørget for at han ble oppfostret og undervist av sin slektning biskop Zacharias, pavestolens bibliotekar. Stefan ble kreert til kardinalprest av Santi Quattro Coronati av pave Marinus I.
Pave
Han ble pave i september 885, og lot seg konsekrere til biskop uten at dette var klarert med østfrankernes konge Karl III den tykke. Da han imidlertid ble klar over hvor overveldende valget hadde vært, lot han det passere.
Polk County (Tennessee)
Polk County er et fylke i den amerikanske delstaten Tennessee. Fylket hadde 16 050 innbyggere i 2000
Stefan V
Pave
Pave Stefan ble stilt overfor en hungersnød utløst av tørke og gresshopper, og ettersom det pavelige skattkammer var tomt måtte han falle tilbake på farens formue for å hjelpe de fattige, løskjøpe fanger og reparere kirker.
Han fulgte den tidligere pave Nikolaus Is politikk i spørsmål om Konstantinopel og Fotios I av Konstantinopel, samt likeså i sine relasjoner med den slavisk ortodokse kirke. Metodius av Thessaloniki ble etterfulgt av sin disippel, Gorazd. Men på grunn av det tyske kleresis innflytelse forbød pave Stefan bruken av den gammelkirkeslaviske liturgi. De fleste av slaverne falt så inn under patriarketet av Konstantinopels jurisdiksjon.
«Hermod» (1866)
«Hermod» var et seilskip (Skonnertbrigg) eid av rederiet Ths. S. Falck i Stavanger. Skipet ble bygget ved Jørgensen & Knudsen i Drammen i 1866.
United States Court of Appeals for the Tenth Circuit
United States Court of Appeals for the Tenth Circuit er en føderal domstol og en ankedomstol som råder over USAs distriktsdomstoler i de følgende distrikter:
Disse distriktene var del av den åttende krets frem til 1929. Domstolen består av 12 aktive dommere ved Byron White United States Courthouse i Denver, Colorado. Den er en av ankedomstolene i USA og har en jurisdiksjon på mer enn 20% av USAs landmasse.
Coclé
Coclé (spansk uttale: [koˈkle]) er en provins i det sentrale Panama, på landets sørlige kyst. Hovedstaden er byen Penonomé. Denne provinsen ble opprettet ved loven fra 12. september 1855. Coclé er først og fremst et landbruksområde med store avlinger av sukker og tomater. Det har et areal på 4 046,6 km² (2010) og befolkning på 233 708 (2010).
Hetairotermes
Hetairotermes er en slekt av biller som hører til familien kortvinger.
Utseende
Små, blanke, avlangt dråpeformede, gulbrune kortvinger. Føttene er fire-leddete, hos noen arter kan de være fem-leddete på bakbeina. Antennene er 9-11- leddete.
Levevis
Disse små billene lever sammen med termitter i tuene deres.
Utbredelse
Gruppen er utbredt i Australia.
Turf-svindelskandalen
Turf-svindelskandalen var en korrupsjonsskandale som i 1877 rammet Scotland Yard, og førte til at detektivenheten ble omorganisert som Criminal Investigation Department.
Saken
En rik parisisk kvinne, Madame de Goncourt, ble offer for to engelske svindlere, Harry Benson of William Kurr, som lurte fra henne 30 000 pund. Scotland Yard ble kontaktet, og Superintendent Adolphus Williamson tok saken. Benson ble arrestert i Amsterdam, og Williamson hyret inn den flerspråklige Chief Inspector Nathaniel Druscocih for å hente fangen. Det viste seg at dette ble svært vanskelig. Kurr ble det også vanskelig å få fatt i; de tre politimennene som var sendt ut for å fakke ham mislyktes hver gang, ettersom Kurr alltid slapp unna i siste liten. Tilslutt fikk de tak i ham i Edinburgh, og han ble stilt for retten.
Scotland Yard var forbløffet over alle vanskelighetene man hadde møtte, og Benson og Kurr ble avhørt om dette. Det viste seg at inspektør John Meiklejohn hadde tatt imot bestikkelser fra Kurr helt siden 1873. Mot store summer hadde han tipset Kurr hver gang politiet nærmet seg svindleren. Druscovich hadde også blitt innblandet, ettersom han hadde fått mulighet til å låne penger fra Kurr for å betale sin brors gjeld. En annen som ble trukket inn i saken var Chief Inspector Palmer, som ser ut til å ha blitt lurt inn i det av sine kolleger.
Etterspill
De tre politimennene fikk dommer på to års fengsel. Skandalen skadet også Williamsons karriere; han var ikke mistenkt for direkte innblanding, men ble sterkt kritisert for å ikke ha god nok kontroll over sine underordnede.
Overskuddsverdi
Overskuddsverdi er et begrep brukt av Karl Marx i hans kritikk av politisk økonomi. Selv om Marx ikke selv oppfant uttrykket, så var det han som utviklet konseptet. Begrepet henviser grovt sett til den verdien som arbeideren tilfører varen ut over det han får betalt i lønn, en merverdi som kapitalisten fritt forsyner seg med som bruttoprofitt, som er grunnlaget for akkumulering av kapital.
Bosnia-Hercegovina under Vinter-OL 1998
Bosnia-Hercegovina under Vinter-OL 1998. Åtte sportsutøvere, sju menn og én kvinne fra Bosnia-Hercegovina deltok i tre sporter, aking, alpint og bobsleigh under Vinter-OL 1998 i Nagano i Japan. Bosnia-Hercegovina, som deltok for andre gang i et vinter-OL, vant ikke noen medaljer. Beste plassering var en 21.-plass i utfor for menn.
North China Herald
North China Herald var en avis i Kina fra 1850 til 1941. Den ble grunnlagt av engelskmannen Henry Shearman. Første nummer utkom 1. august 1850 og var den første engelskspråklige avis utgitt i Shanghai.
Utgivelsen stanset da annen verdenskrig nådde Shanghai.
Shanghaibiblioteket har arkivert sine eksemplarer av North China Daily News og North China Herald i Zikawei-biblioteket i subdistriktet Xujiahui, og de er der tilgjengelige for innsyn.
20 spørsmål
20 spørsmål er en norsk radio- og TV-quiz basert på en selskapslek der man skal gjette seg frem til ulike ord ved kun å stille inntil 20 ja- og nei-spørsmål. Programmet gikk opprinnelig på NRK radio (senere NRK P1) fra 1947 til 1985 og igjen fra 2004 til 2016. Den første utgaven ble ledet av Rolf Kirkvaag, mens den nye versjonen ble ledet av Knut Borge, og etterhvert Trond-Viggo Torgersen (2012). Fra 2006 ble den nye versjonen i perioder sendt på TV. Programmet ble nedlagt høsten 2016.
Programkonseptet var det samme som da det gikk på radio fra 1947 til 1985. Da som nå skulle panelet resonnere og stille inntil 20 ja- og nei-spørsmål for å komme frem til et ord som en av lytterne hadde sendt inn. Om de ikke klarte det, fikk lytteren en premie.
Etter relansering på 2000-tallet ble programmet til å begynne med tatt opp i Studio 19 på Marienlyst med Knut Borge som programleder. I 2006 startet man i tillegg å vise det samme programmet på TV i NRK1, da kun som TV-opptak av selve radioprogrammet. I 2009 la NRK om dette noe, og skiftet blant annet til Studio 4. Programmet har hatt fast sendetid på lørdager. Trond-Viggo Torgersen erstattet Knut Borge som programleder 25. august 2012.
Programmet hadde også levende musikk i studio, under ledelse av kapellmester/pianist Eivind Thoresen Skarpaas. Med seg hadde han på bass Ole Marius Melhuus og på trommer Totto Hansen. Kjenningsmelodien var skrevet av Nissa Nyberget, som også var kapellmester en tid.
20 spørsmål ble regnet som et av de mest populære programmene på NRK Radio noensinne.
Putnam County (Tennessee)
Putnam County er et fylke i den amerikanske delstaten Tennessee.
Operasjon Karez
Operasjon Karez var en militær operasjon som varte fra den 13. til den 23. mai 2008, da norske og tyske ISAF-styrker støttet av den afghanske hæren kjempet imot Taliban-opprørere i Badghis- og Faryabprovinsene i Afghanistan. Målet var å nedkjempe Taliban-opprørernes tilstedeværelse i området som hadde omgruppert seg etter operasjon Harekate Yolo i høsten 2007.
Operasjonen var andre gang på et halvt år hvor norske og tyske ISAF-styrker hadde deltatt i en større offensiv mot Taliban i de urolige Badghis- og Faryabprovinsene, og var også første gang de profesjonelle soldatene i Telemark Bataljon deltok i reell strid.
Vaggestad skole
Vaggestad skole er en tidligere barneskole i Sandefjord kommune i Vestfold. Den ble bygget i 1894 og ble utvidet i 1951. Skolen ble nedlagt 1962.
Kirkland
Kirkland kan være:
Suzzy Roche
Suzzy Roche (født 29. september 1956 i New York, vokste opp i Park Ridge i New Jersey) er best kjent for sitt arbeid med den kvinnelige vokalgruppen The Roches sammen med sine søstre Maggie og Terre. Suzzy er den yngste av de tre, og ble ikke en del av framføringen før i 1979. Hun er datter av læreren John og reklametekstforfatteren Jude Roche.
The Roches
Maggie og Terre Roche begynte å opptre profesjonelt mens de var i tenårene, og de sang med Paul Simon på hans There Goes Rhymin' Simon og de spilte inn et album som duo, Seductive Reasoning, i 1975. De dannet vokalgruppa the Roches sammen med søsteren Suzzy en gang i 1976 og innspilte gruppas debutalbum, The Roches, i 1979. Til sammen har de tre søstrene gjort et titalls album, men har også fulgt selvstendige karrierer hver for seg.
Allsidig kunstner
I tillegg til å synge er hun også skuespiller og har deltatt blant annet i filmen Soup For One (1982) og komedien Crossing Delancey (1988). Roche har også spilt sammen med sine søsken (some spiller seg selv) i komedien A Weekend in the Country (1996). Hun har utgitt ulike litterære tekster, blant annet en novelle, «Love», i antologien Carved in Rock: Short Stories By Musicians (red. Greg Kihn), Thunder’s Mouth Press (2003). Hun har også skrevet filmmusikk for et antall filmer, og med en universitetsgrad som skuespiller fra State University of New York har hun også skrevet og deltatt i rekke teateroppsetninger.
Roche er også et aktivt assosiert medlem av teatergruppen The Wooster Group og har opptrådt i et antall av gruppens produksjoner foruten også komponert musikk for gruppens opptredener. Hun var kortvarig et medlem av Four Bitchin' Babes, en satirisk kvinnelig vokalgruppe med roterende deltagelser, og synger på deres album Some Assembly Required.
Diskografi
Sammen med The Roches har hun utgitt et titalls musikkalbum, men har sammen med søsteren Maggie Roche utgitt to album:
Alene har hun utgitt følgende:
The Alster Case
The Alster Case er en amerikansk stumfilm fra 1915, regissert av J. Charles Haydon.
Handling
Frøken Cornelia Alster, en velstående kvinne, gjør i all hemmelighet George Swan - en fattig advokatfullmektig - til eksekutør av hennes eiendom. Men den kvelden går hun på teater og når hun kommer uventet hjem oppdager hun Beatrice og Linda, i det hun tror er en affære med to menn. Men egentlig slåss Linda mot Keith, en hovmester, som forsøker å tvinge henne til å gi ham penger.
Beatrice underholder i mellomtiden kjæresten sin, Allen Longstreet, en ung oppfinner. Frøken Alster venter på rommet sitt, fast bestemt på å se hvem de to mennene er. Men dagen etter blir hun funnet drept. Trask, en anerkjent detektiv, blir snart satt på sporet. Han kjører ned fem ledetråder, den siste fører til forbryteren.
UGC 8058
UGC 8058, Markarian 231, VII Zw 490 eller QSO B1254+571 er en kvasarliknende galakse som ligger ca. 550 millioner lysår unna jorden i stjernebildet Store bjørn. UGC 8058 ble oppdaget i 1969 under et søk etter galakser med sterk ultrafiolett stråling. Galaksen har lange tidevannshaler og en deformert form. Resultat fra de første spektrene viste klare tegn på at galaksen hadde en kvasar i kjernen, noe som gjorde han unik i Markarian-samlingen. UGC 8058 har holdt på merkelappen som et spesielt objekt siden de tidlige observasjonene og holder frem med å være en favoritt i alle bølgelengder.
Den infrarøde lysstyrken til UGC 8058 ligner på den til kvasarer, neo som gjør den til en av de mest lyssterke og kraftige ultralyssterke infrarøde galaksene. Eksplosiv stjernedannelse blir regnet som opphavet til ultralyssterke infrarøde galakser, men UGC 8058 kan få mesteparten av sin infrarøde stråling fra et sentralt supermassivt sort hull. Likevel går også UGC 8058 gjennom eksplosiv stjernedannelse; spesielt synlig i en ringformet region rundt galaksekjernen der mer enn 100 solmasser med stjerner blir dannet hvert år.
UGC 8058 sin spesielle form er sannsynligvis et resultat av en galaksekollisjon.
Enikő Barabás
Enikő Barabás (født 21. juli 1986) er en rumensk roer som spesialiserer seg i åtter. Under Sommer-OL 2012 i London representerte hun landet sitt, der hun ble nummer 4. Hun tok bronse i øvelsen under Sommer-OL 2008.
Pasco (andre betydninger)
Pasco kan vise til:
Overflateavrenning
Overflateavrenning er vannstrømmen som oppstår når jordsmonnet er mettet av vann og ikke er i stand til å infiltrere alt regnvannet, smeltevannet eller vann fra andre kilder og vannet blir rennende på overflaten. Dette er en viktig komponent i vannets kretsløp.
Rune Holta
Rune Holta (født 29. august 1973) er en opprinnelig norsk speedwaykjører. Holta er født i Stavanger, og vokste opp på Randaberg. Fra 2002 har han vært polsk statsborger og representert Polen internasjonalt siden 2005.
Holta er blitt verdensmester i speedway tre ganger og har en profesjonell speedwaykarriere som strekker seg over mer enn 20 år.
Overblikk
Klubbkarrieren har hovedsakelig utspilt seg i Polen og Sverige der han har kjørt for flere klubber. Størsteparten av sin klubbkarriere har han imidlertid hatt for Włókniarz Częstochowa i Polen (1999-2000, 2002-2005, 2010, 2013-2014, 2017) og Elit Vetlanda i Sverige (2003–2008, 2015). Videre har han og kjørt en lengre periode for Outrup i Danmark (1997–2002) og har dessuten vært innom klubber i Russland, Tyskland, Tsjekkia og Ungarn.
1987-2000
Rune Holta startet opp karrieren som 14-åring på speedwaybanen på Elgane. Faren Leo som tidligere hadde kjørt speedway i Norge, kjørte han til Danmark fra 14 til han var 20 år for å få sportslige utfordringer.